Source: http://kalender.piibel.net/kal/?year=2017&month=9&fontsize=13&fontface=serif&c=1c&keel=et&viewmode=
Timestamp: 2019-04-25 03:56:08+00:00

Document:
SEPTEMBER KUU LOOSUNG: Ja vaata, on viimaseid, kes saavad esimesteks, ja on esimesi, kes jäävad viimasteks. Lk 13,30
1. Reede Issand, sina oled meile olnud eluasemeks põlvest põlve. Enne kui mäed sündisid ja kui maa ja maailm loodi, oled sina, Jumal, igavesest igavesti. Ps 90,1.2 Meie jaoks on ometi ainult üks Jumal, Isa, kellest on kõik asjad, ja meie tema juurde teel. 1Kr 8,6 Minu Issand ja minu Jumal, ma igatsen Sinu järele, ja seal, kus oled Sina, on taevas. Ainult Sina saad vaigistada minu südame nälga ja janu, sest Sina oled ta loonud ei kellegi muu kui vaid iseenda jaoks. Sisene siis ja valitse igavesti! Sadhu Sundar Singh Lk 22,54-62; 4Ms 11,24-35
01.09. .
2. Laupäev Teie patud hoidsid hea teist eemal. Jr 5,25 Tölner seisis eemal ega tahtnud silmigi tõsta taeva poole, vaid lõi endale vastu rindu ja ütles: "Oh Jumal, ole mulle patusele armuline!" Lk 18,13 Kus on veel leida sellist Jumalat, kes leebe kannatlikkusega otsib patust ja andestab ning unustab kõik süü, kui Tema käest armu palutakse? Katharina von Gersdorf Js 26,1-6; 4Ms 12,1-16
12. PÜHAPÄEV PÄRAST KOLMAINUPÜHA Rudjutud pilliroogu ei murra ta katki ja hõõguvat tahti ei kustuta ta ära. Js 42,3 Mk 7,31-37; Ap 9,1-9(10-20); Ps 119,49-56 Jutlus: Js 29,17-24
3. Pühapäev Nad lugesid raamatut, Jumala Seadust, peatükkide kaupa ja andsid seletust, nõnda et loetust aru saadi. Ne 8,8 Paulus jäi kaheks täisaastaks oma üürielamusse ja võttis vastu kõiki, kes tema juurde tulid, kuulutades Jumala riiki ja õpetades tõde Issandast Jeesusest Kristusest täiesti avalikult ja ilma takistamata. Ap 28,30-31 Mis häda võib meil sündida, kui Sa meid, Issand, söödad siin kalli taevaleivaga ja eluveega joodad; kui Sinu Vaim meid rõõmustab ja meie hinge kosutab Su püha sõna läbi? KLPR 186:1. Andreas Knopken
4. Esmaspäev Iisraeli lapsed, mehed ja naised, keda süda sundis tooma kõige valmistamiseks, mida Issand oli Moosese läbi käskinud teha, tõid Issandale vabatahtliku ohvri. 2Ms 35,29 Andke, ja teile antakse - hea, tihedaks vajutatud, raputatud, kuhjaga mõõt antakse teie rüppe, sest selle mõõduga, millega teie mõõdate, mõõdetakse teile tagasi. Lk 6,38 Armastus on ainus jõud, mis jagamisel ja kinkimisel ei vähene, vaid aina suureneb. Issand, kingi meile seda armastust! Albert Schweitzer Mt 9,27-34; 4Ms 13,1-3.17-33
5. Teisipäev Issand, meie Jumal, kui auline on sinu nimi kogu maailmas! Ps 8,2 Jumal on tõstnud ta kõrgemaks kõrgest ja annetanud talle selle nime, mis on üle iga nime, et Jeesuse nimes nõtkuks iga põlv nii taevas kui maa peal kui maa all. Fl 2,9-10 Ühtainust nime mina tunnen mis Jumal andnud meile õndsuseks. Üht nime ikka hinges kannan, ta vägi muudab talve kevadeks: Su nimi Jeesus Kristus, igavest' on mulle kõige kallim kõikidest. KLPR 50:1. Hugo Viktor Karl Wühner Mk 3,1-10(11-12); 4Ms 14,1-25
6. Kolmapäev Me ei heida oma anumisi su palge ette mitte oma õiguse pärast, vaid sinu suure halastuse pärast. Tn 9,18 Meie usume end päästetud olevat Issanda Jeesuse armu läbi. Ap 15,11 Jumal ei oodanud, kuni inimesed end ise Temale avavad. Seda me ei suudakski. Jumal sai siin maa peal ihulikuks Jeesuses Kristuses, sai meiega sarnaseks ja tuli viletsusse, meie juurde. Helmut Thielicke Ap 9,31-35; 4Ms 14,26-38
7. Neljapäev Jumal on südamelt tark ja jõult tugev, kes võiks teda trotsida ja ise pääseda? Ii 9,4 Tuleta siis meelde, kuidas sa sõna oled vastu võtnud ja kuulnud, ning hoia seda tallel ja paranda meelt! Ilm 3,3 Jeesuse üleskutse meelt parandada suundub kiviste südamete vastu, sest ei ole ju mugav tunnustada Jumalat esimesel kohal oma elus. Jumal, selle asemel, et istuda rahus taeva taga, sekkub vahetult meie elu sündmustesse ja tahab seda uuendada ning lausa ümber teha! Mis tahes võiks minu või sinu suhet Issandasse takistada – see peaks langema, kokku kukkuma, kaduma. Meie elu ainult võidaks sellest. Arne Hiob Jk 5,13-16; 4Ms 14,39-45
8. Reede Aadam ja tema naine peitsid endid Issanda Jumala palge eest. 1Ms 3,8 Õndsad on puhtad südamelt, sest nemad näevad Jumalat. Mt 5,8 Sinu poole, Issand, ma pöördun oma palvega: südamest Sa välja pühi kõik, mis kõlvatu ja tühi. Armu uks mul lahti tee, kui ma tulen palvele; aita, et kõik jätan maha, mis Su meelest halb ja paha. KLPR 225:1-2. Adalbert Hugo Willigerode Mt 12,15-21; 4Ms 17,16-26
9. Laupäev Vaata taevast alla ja näe oma pühast ja aulisest eluasemest. Kus on su püha viha ja su võimsad teod? Js 63,15 Jeesus ütleb: "Tuld olen ma tulnud viskama maa peale, ja mida muud ma tahaksin, kui et see oleks juba süttinud! Aga mul on ees ristimine, millega mind ristitakse, ja kuidas mul on kitsas käes, kuni see on viidud lõpule!" Lk 12,49-50 Jeesus on isandate Issand ja Ta jääb ka selleks. Aga Ta ei sekku mitte alati siis, kui meie seda nõuame, ja mitte nii, nagu meie seda soovime. Ta aitab oma rahvast ikka ja jälle ootamatult ja imeliselt. Joosep Tammo Js 57,15-19; 4Ms 20,1-13
13. PÜHAPÄEV PÄRAST KOLMAINUPÜHA Kristus ütleb: Mida te iganes olete teinud kellele tahes mu kõige pisematest vendadest, seda te olete teinud mulle. Mt 25,40 Lk 10,25-37; 1Jh 4,7-12; Ps 119,57-64 Jutlus: Mk 3,31-35
10. Pühapäev Ja mu rahvas elab rahu eluasemel, kindlais elamuis. Js 32,18 Aga rahu Issand ise andku teile rahu alati ja igal viisil. 2Ts 3,16 Uskudes ja Sind usaldades sirutan oma käed Su poole. Palun siruta oma käed mulle vastu. Tahan Su süles puhata, kuni ahistuse hetk on möödunud, kuni ma jälle jaksan. Eenok Haamer
11. Esmaspäev Kes on Jumal nagu sina, kes annab andeks süü ja läheb mööda oma pärisosa jäägi üleastumisest, kes ei pea viha mitte igavesti, vaid osutab armu! Mi 7,18 Jumal on kustutanud meie võlakirja koos määrustega, mis olid meie vastu, ning selle on ta kõrvaldanud, naelutades selle risti külge. Kl 2,14 Inimese uskuvas südames hakkab selguma evangeeliumi saladus. Ta tunnetab nüüd, et Jumal armastab teda mitte tema armastusväärsuse tõttu, vaid selle pärast, et Jumal on armastus. mingit muud põhjust ei ole! Ole Hallesby Mt 12,1-8; 4Ms 20,22-29
12. Teisipäev Ära karda, sest ma olen sind lunastanud, ma olen sind nimepidi kutsunud, sa oled minu päralt! Js 43,1 Ma olen Jumalalt abi saanud tänase päevani. Ap 26,22 Tema mulle ise tahab anda igal hetkel uue armu ka. Tahab kõik mu päevakoormad kanda, aidata ja kõiges juhtida. Mind kui varandust Ta valvab, hoiab, omandust, mis kallilt ostnud Ta. Nii kui päevi Tema armust kingib, nii Ta jõudu nendeks jagab ka. KLPR 334:2. Lina Sandell-Berg Am 5,4-15; 4Ms 21,4-9
13. Kolmapäev Jumal ütleb: "Ma teen su targaks ja õpetan sulle teed, mida sul tuleb käia." Ps 32,8 Jeesus ütleb: "Kui te jääte minu sõnasse, siis te olete tõesti minu jüngrid ning tunnetate tõde, ja tõde vabastab teid." Jh 8,31-32 Need, kes end kogu maailmas Kristuse hoolde ja Jumala armastusse annavad, kes oma võimetele ei ehita, näevad taevase Jumala ande! Paul-Gerhard Hörschelmann 5Ms 24,(10-13)17-22; 4Ms 21,21-35
14. Neljapäev Sinu käes on kõik mu ajad. Ps 31,16 Olgem ärkvel ja kained. 1Ts 5,6 Enesest mind lahti, Issand, päästa Sa, anna mulle mahti Sulle jääda ka. Lahuta mind ise ilmast vägevast, istuta Su sisse hästi sügavast! Andres Tetermann Ap 4,32-37; 4Ms 22,1-20
15. Reede Vihmavesi ei kuiva nii kiiresti kui mu rahvas mind on unustanud. Jr 18,14-15 Ennäe, ma seisan ukse taga ja koputan. Kui keegi kuuleb mu häält ja avab ukse, siis ma tulen tema juurde sisse ning söön õhtust temaga ja tema minuga. Ilm 3,20 Miks oleme meie, kristlased, nii vaesed õnnistuste ja rõõmu poolest ning nii vähe lootusrikkad? Kas mitte just sellepärast, et me ei mõista keset inimeste jutuvada tähele panna Jumala häält? Harri Haamer Jk 2,5-13; 4Ms 22,21-41
16. Laupäev Ära ole kärme suuga ja su süda ärgu tõtaku sõna lausuma Jumala ees; sest Jumal on taevas ja sina oled maa peal, seepärast olgu su sõnu pisut! Kg 5,1 Issand, õpeta meid palvetama. Lk 11,1 Luba mind jääda vait ja lasta toimida ning kõneleda Sinul. Siis, kui ma ei soovi enam midagi, saan kõik. Sina, Jumal, oled ise see kõik! Toomas Paul Jd 1.2.20-25; 4Ms 23,1-12
14. PÜHAPÄEV PÄRAST KOLMAINUPÜHA Kiida, mu hing, Issandat, ja ära unusta ainsatki tema heategu! Ps 103,2 Lk 17,11-19; Rm 8,(12-13)14-17; Ps 119,65-72 Jutlus: Mk 1,40-45
17. Pühapäev Jumala sõna ma kiidan, Issanda sõna ma kiidan. Ps 56,11 Jeesus ütleb: "Sõnad, mis ma teile olen rääkinud, on vaim ja elu." Jh 6,63 Ei meil ole elu loota ilma Piibli sõnata! Ei me või siin Jeesust leida ilma Sõna kuulmata. Tulge, vennad, kuulge, õed: Piibli sõnas vaimuväed! KLPR 191:3. Karl Wöhrmann
18. Esmaspäev Taevas on Issanda taevas ja maa on ta andnud inimlastele. Ps 115,16 Igaühelt, kellele on antud palju, nõutakse palju. Lk 12,48 Issand, ära lase mul soovida tervist või elu muuks kui Sinu teenimiseks. Ainult Sina tead, mis on mulle hea, seepärast tee mulle seda, mida Sa õigeks pead. Anna mulle või võta minult, ma tahan pühaks pidada kõike, mis tuleb Sinult, minu Issand ja Jumal. Blaise Pascal 5Ms 26,1-11; 4Ms 23,13-30
19. Teisipäev Sest siis ma puhastan rahvaste huuled, et nad kõik võiksid hüüda Issanda nime, teenida teda õlg õla kõrval. Sf 3,9 Iga keel peab tunnistama, et Jeesus Kristus on Issand - Jumala Isa kirkuseks. Fl 2,11 Püha kartust anna mulle, ihu, hinge pühitse, et mu palve kõlbaks jälle kalliks ohvriks Sinule. Suud ja kõrvu valmista, süda patust puhasta! KLPR 203:3. Benjamin Schmolck Gl 5,22-26; 4Ms 24,1-25
20. Kolmapäev Pärast seda sünnib, et ma valan oma Vaimu kõige liha peale. Jl 3,1 Peetrus ütles: "Et Jeesus nüüd Jumala parema käega on ülendatud, siis ta on saanud Isalt Püha Vaimu, nagu oli tõotatud, ning on selle välja valanud; seda teie nüüd näete ja kuuletegi." Ap 2,33 Püha Vaim, Sa kõikide usklike lohutus ja tugi. Me palume, hoia meie silmad alati Jeesusel – Temas näeme Isa armumõtteid. Istuta meisse Õnnistegija eeskuju, et meid leitaks Temas nii koormat kandes kui ka rõõmu tundes. Ove Sander Fm 1-16(17-22); 4Ms 27,12-23
21. Neljapäev Ilmaaegu te tõusete vara üles, istute hilja ülal ning sööte leiba raske vaevaga. Nii see on: Issand annab oma armsatele unes! Ps 127,2 Küll mu Jumal täidab kõik teie vajadused oma rikkust mööda kirkusega Kristuses Jeesuses. Fl 4,19 Ära muretse, sul on Keegi, kes midagi paremat teeb sinu heaks, kui sa oled mõistnud oodata. Harri Haamer 1Aj 29,9-18; Lk 12,49-53
22. Reede Kuulja kõrva ja nägija silma - ka need mõlemad on Issand teinud. Õp 20,12 Katsuge läbi kõik, pidage kinni heast. 1Ts 5,21 Minu südames ela vaid Sina ja pühi sealt välja kõik muu. Paiga ristil pean pärima mina, siis kiitust laulab mu suu. Peeter Sink Jh 13,31-35; Lk 12,54-59
23. Laupäev Mis on inimene, et sa temale mõtled, ja inimesepoeg, et sa tema eest hoolitsed? Ps 8,5 Oma armastuses on tema meid ette määranud lapseõiguse osalisteks Jeesuse Kristuse kaudu enese juurde oma tahtmise heameelt mööda. Ef 1,4-6 Ühest küljest on Jumala ilmutus maailmale lõppenud Jeesuses Kristuses, kus inimese ja Jumala kohtumine on käidud lõpuni ehk viidud maksimumini. Teisalt aga lõpeb Jumala teekond alles seal, kus Ta on leidnud Jeesuse kaudu kodu meie südames, et kanda head vilja igavese elu jaoks. Arne Hiob 2Ts 2,13-17; Lk 13,1-5
15. PÜHAPÄEV PÄRAST KOLMAINUPÜHA heitke kõik oma mure tema peale, sest tema peab hoolt teie eest! 1Pt 5,7 Mt 6,25-34; 1Pt 5,5c-11; Ps 20 Jutlus: Lk 18,28-30
24. Pühapäev Ma olen pannud su ette elu ja surma, õnnistuse ja needuse. Vali nüüd elu. 5Ms 30,19 Jeesus ütleb: "Mina olen tulnud, et neil oleks elu, ja oleks seda ülirohkesti." Jh 10,10 Nõnda eriline valgus valgustamas rahva teed. Uue päeva kirgas algus Kristuses on haarand meid. Paturammetus on kustund, maha jäänud tühjad teed. Lootus eluks ellu astund, elame vaid Jeesuses. Arved Paul
25. Esmaspäev Sest tema viha kestab silmapilgu, aga ta lahkus kogu eluaja; õhtul jääb nutt varaks, kuid hommikul on hõiskamine. Ps 30,6 Sest teie olete armu läbi päästetud usu kaudu - ja see ei ole teist enestest, vaid see on and Jumalalt. Ef 2,8 Issand, meie Jumal! Oma armsa Poja Jeesuse Kristusega kinkisid Sa meile iseenda ja kõik, mis on Sinu oma. Me täname Sind, et tohime olla Sinu armu külalised terve oma elu! Karl Barth Fl 4,8-14; Lk 13,6-9
26. Teisipäev Ja nüüd, meie Jumal, suur, vägev ja kartustäratav Jumal, kes peab lepingut ja osutab heldust: ära pea väheseks kõike seda kannatust, mis on tabanud meid. Ne 9,32 Bartimus aga karjus veelgi enam: "Taaveti Poeg, halasta minu peale!" Ja Jeesus ütles seisatades: "Kutsuge ta siia!" Ja nad kutsusid pimedat: "Ole julge, tõuse üles, tema kutsub sind!" Mk 10,48-49 Jumalale ei ole sa liiga raske, et Tema sind su masendavast madalusest ei jaksaks üles tõsta. Eenok Haamer 1Tm 6,(3-5)6-11a; Lk 13,10-17
27. Kolmapäev Kõik, mis Jumal teeb, on igavene; midagi ei ole sellele lisada ega sellest ära võtta. Kg 3,14 Püha, Tõelise käes on Taaveti võti, tema avab, ja ükski ei lukusta, ning lukustab, ja ükski ei ava. Ilm 3,7 Jumala töö ei allu alati inimese loogikale. See on Jumala käes. Ja meil ei ole võimalik käsutada Jumala Vaimu. Joel Luhamets Kg 4,(4-7)8-12; Lk 13,18-21
28. Neljapäev Keda Issand armastab, seda ta karistab otsekui isa poega, kellele ta head tahab. Õp 3,12 Me ei otsi kiitust inimestelt, ei teilt ega muilt, kuigi me Kristuse apostlitena oleksime võinud esineda tähtsatena; vaid me olime malbed teie keskel, nii nagu toitja ema hellitab oma lapsi, sest te olite saanud meile armsaks. 1Ts 2,6-8 Me võime mõnigi kord imestada, millest Jumal laseb meid läbi minna, aga ühel päeval oleme valmis, et meid võiks hakata millekski vormima. Siis teeb Jumal sinust sellise astja, nagu Temale just vaja on. Joel Luhamets Lk 10,38-42; Lk 13,22-30
MIHKLIPÄEV Issanda ingel on leerina nende ümber, kes teda kardavad. Ps 34,8 Lk 10,17-20; Ilm 12,7-12a(12b); Lk 13,31-35 Jutlus: Jos 5,13-15
29. Reede Ja tuleta meelde kogu teekonda, mida Issand, su Jumal, sind on lasknud käia need nelikümmend aastat kõrbes, et sind alandada, et sind proovile panna, et teada saada, mis on su südames. 5Ms 8,2 Vaadake siis hoolega, kuidas te elate: mitte nagu arutud, vaid nagu targad, kasutades aega õigesti, sest päevad on kurjad. Ef 5,15-16 Ole valvel, et sa ei unustaks Jumala eesmärki oma elu jaoks! Oswald Chambers
30. Laupäev Kas linnas juhtub õnnetus, mida Issand ei ole saatnud? Am 3,6 Kui me elame, siis elame Issandale, ja kui me sureme, siis sureme Issandale. Kas me nüüd elame või sureme - me oleme Issanda päralt. Rm 14,8 Kõik on armas ja magus, kui Sina lähedal viibid, kui Sina oled aga kaugel, siis on kõik mõru ja vastik. Thomas Kempisest 1Ms 16,6b-14; Lk 14,1-6

References: Ps 90
 Ps 119
 Ps 8
 Ps 119
 Ps 32
 Ps 31
 Ps 103
 Ps 119
 Ps 56
 Ps 115
 Ps 127
 Ps 8
 Ps 20
 Ps 30
 Ps 34